2020 yil rangi ma'lum qilindi

Lok-bo‘yoq qoplamalarining premial brendi Dulux 2020 yil rangini e'lon qildi. Yil rangining taqdimoti YouTube’da e'lon qilindi.
“Dulux talqini bo‘yicha 2020 yil rangini taqdim qilamiz: tonggi osmon bilan keltirilgan pastel yashil – “Osuda tong” (Tranquil Dawn)”, deyilgan rolikka izohda.
Dulux saytida ta'kidlanishicha, bu rangni hordiq yoki o‘yin uchun xonalarda hamda “ijod va mazmun izlash”da qo‘llash mumkin.
Fevralda Pantone xalqaro tadqiqot instituti talqini bo‘yicha 2020 yil rangi ko‘k rang bo‘lishi ma'lum qilingandi. Kompaniya vitse-prezidenti ta'kidlaganidek, aynan dengiz ranglari bo‘lg‘usi dizaynerlik to‘plamlari uchun asosiy ilhom manbai bo‘ladi.